হিলোকা (নদী)
হিলোকা হলো স্পেনের আরাগনে অবস্থিত একটি নদী। নদীটি হ্যালন নদীর একটি শাখা এবং এব্রো খাদের জলবিভাজিকা। নদীটির গতিপথ তেরুয়েল এবং যারাগোজা প্রদেশের মধ্য দিয়ে প্রবাহিত হয়েছে। এর দৈর্ঘ্য ১২৬ কিলোমিটার (৭৮ মা) এবং গড় জল প্রবাহ মাত্রা ২.১ ঘনমিটার প্রতি সেকেন্ড (৭৪ ঘনফুট/সে)। বিভিন্ন মৌসুমে এর জল প্রবাহ মাত্রার পরিবর্তন হয়। নদীটির উৎস মনরিয়াল দেল কাম্পোর পাশ থেকে নদীটি উত্তর-পূর্ব দিকে প্রবাহিত হয়েছে। নদীবিধৌত ভূমিখন্ডটি আগে মেসেটা সেন্ট্রাল এবং মেডিটারেনিয়ান উপকূলের মধ্যে একটি ঐতিহাসিক রাস্তা ছিল। এখান থেকে পুয়েবলোতে অবস্থিত রোমান ব্রিজগুলো এবং ওয়াটারমিলস দেখা যায়। নদীর পানি ভালো মানের হওয়ায় বহু রকম বন্যপ্রাণি এখানে বসবাস করে। আঞ্চলিক সরকারের উক্ত জলবিভাজিকা অঞ্চল পরিষ্কারের উদ্যোগকে পরিবেশ সংস্থাগুলো সমালোচনা করে বলেছে- এর ফলে বাস্তুসংস্থান নষ্ট হয়ে যাচ্ছে। জলবিভাজিকাটি ২,৯৫৭ বর্গকিলোমিটার (১,১৪২ মা২) জুড়ে আছে।